Wessel Freytag von Loringhoven

Wessel Freytag von Loringhoven (født  i Kurland i dagens Latvia, død 26. juli 1944 i Øst-Preussen) var en latvisksfødt tysk offiser i Wehrmacht under andre verdenskrig. Han var oberst i generalstaben og fra juni 1944 avdelingsjef i Hærens generalstab. Han deltok i motstanden mot Hitler og var en venn av Claus Schenk greve von Stauffenberg, en av de mest sentrale i den militære motstanden. Han deltok i 20. juli-attentatet og begikk selvmord fremfor å bli tatt. Han tok sitt eget liv 26. juli 1944 i Mauerweld, Øst-Preussen og ble posthumt dimittert 4. august 1944.Loeffel, R. (2012). Family Punishment in Nazi Germany: Sippenhaft, Terror and Myth. Springer.

 Bakgrunn 
Wessel Freytag von Loringhoven  ble født  i Groß Born, Kurland som da inngikk i Det russiske keiserriket (nå i Latvia). Han hadde adelstittelen friherre og faren var baronett Reinhard Ernst Heinrich Freytag von Loringhoven og moren het Elisabeth. Han vokste for en stor del opp i Adiamünde (latvisk: Skulte) i Vidzeme.Von Meding, D. (1997). Courageous hearts: women and the anti-Hitler plot of 1944. Berghahn Books.Gregory, D. A. (2018). After Valkyrie: Military and Civilian Consequences of the Attempt to Assassinate Hitler. McFarland. 

Det var av gammel tysk baltisk adelig familie. Bakgrunnen var utvandring  fra Westfalen på 1400-tallet. Han var fetter av Bernd Freytag baron von Loringhoven som også var en fremstående offiser. Wessel Freytag von Loringhoven vokste opp i dagens Latvia og da landet ble selvstendig i 1918, ble han offiser i den nye latviske hærens infanteri. I 1922 dro han til Tyskland for å gå inn i den tyske hæren under Weimar-republikken. Slik oppnådde han tysk statsborgerskap.

Loringhoven tjenestegjorde i et preussisk kavaleriregiment og senere i Abwehr (etterretningen) avdeling 44 under admiral Wilhelm Canaris. Han ble i 1940 forfremmet til major med tjeneste i generalstaben i det 11. armekorps. Han ble forfremmet til oberst i 1943.

 Nazismen og andre verdenskrig 
Han sympatiserte opprinnelig med deler av den nasjonalsosialistiske bevegelsen, men endret standpunkt etter De lange knivers natt. Etter å ha deltatt i Felttoget i Polen i 1939 og operasjon Weserübung, opplevde han den brutale krigen på Østfronten, og ble aktiv i den konservative motstanden mot Hitler og hans regime.

I 1943 ble Loringhoven knyttet til den tyske overkommandoen, dels ved hjelp av sin sjef admiral Wilhelm Canaris, et annet medlem i motstandsgruppen mot det nasjonalsosialistiske regimet.

 20. juli attentatet 
I sin stilling fikk Loringhoven anledning til å sikre seg ikke-registret engelsk sprengstoff, og dette ble benyttet under 20. juli-attentatet mot Hitler. Ernst Kaltenbrunners nitide undersøkelser fant forbindelsen til Loringhoven, og med sitt kjennskap til de forhørsmetoder han ville bli utsatt for, begikk han selvmord rett før han ble arrestert. Hans kone ble holdt fengslet sammen med andre slektninger og barna utplassert andre steder i Tyskland fram til slutten på krigen i mai 1945. Hans fetter Bernd Freytag von Loringhoven ble beskyttet av sin sjef Heinz Guderian, mens fetteren Hanns Freytag von Loringhoven ble arrestert av gestapo. De fleste slektninger ble forfulgt etter attentatet.

 Referanser 

 Eksterne lenker 
  Biografi på minnested for den tyske motstandbevegelsen 

Kategori:Personer fra Daugavpils fylke
Kategori:Tysk-baltere
Kategori:Tyskere fra første verdenskrig
Kategori:Tyskere fra andre verdenskrig
Kategori:Militære opposisjonelle under det tredje rike
Kategori:Medlemmer av frikorps
Kategori:Deltakere i 20. juli-attentatet
Kategori:Adelige tyskere
Kategori:Tyske arméoffiserer
Kategori:Tysk militærpersonell (Hæren i Keiserrike)
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)